wickkiey/tamil-wikipedia-chunked huggingface dataset:
# மிங் கல்லறைகள்

**மிங் கல்லறைகள்** என்பன சீனாவின் மிங் வம்சப் பேரரசர்களால் கட்டப்பட்ட அரச கல்லறைகளின் தொகுதி ஆகும். முதல் மிங் பேரரசரின் கல்லறை, தலைநகரமான நான்சிங்குக்கு அண்மையில் அமைக்கப்பட்டது. இருந்தும், பெரும்பாலான மிங் கல்லறைகள் ஒரு தொகுதியாக பெய்சிங்குக்கு அருகே அமைக்கப்பட்டுள்ளன. இவை கூட்டாக மிங் வம்சத்தின் பதின்மூன்று கல்லறைகள் என அறியப்படுகின்றன. இவை பெய்சிங் நகர மையத்துக்கு வட-வடமேற்காக தொலைவில் பெய்சிங் மாநகரசபையின் புறநகரப் பகுதியான சாங்பிங் மாவட்டத்தில் உள்ளன. தியான்சூ மலையின் தெற்குப் பக்கச் சரிவில் உள்ள இந்த இடம், மூன்றாவது மிங் பேரரசர் யொங்லு என்பவரால் ஃபெங் சுயிக் கொள்கைகளுக்கு அமைவாகத் தெரிவு செய்யப்பட்டது. 1420 ஆம் ஆண்டில் பேரரசு மாளிகை (தடுக்கப்பட்ட நகர்) கட்டப்பட்ட பின்னர் பேரரசர் யொங்லு தன்னைப் புதைப்பதற்கான இடத்தைத் தெரிவு செய்து தன்னுடைய சொந்தக் கல்லறையையும் உருவாக்கினார். பின் வந்த பேரரசர்களும் தமது கல்லறைகளை அவ்விடத்திலேயே அமைத்தனர்.  
பேரரசர் யொங்லு தொடக்கம் 13 பேரரசர்களை இப்பகுதியிலேயே புதைத்தனர். முதல் மிங் பேரரசர் ஒங்வூ பேரரசரின் சியாவோலிங் கல்லறை தலைநகரமான நான்சிங்குக்கு அண்மையில் அமைந்தது. இரண்டாவது பேரரசர் சியான்வென், பேரரசர் யொங்லுவால் பதவி நீக்கப்பட்டுத் தலைமறைவானார். இதனால் அவரது கல்லறை குறித்து எதுவும் தெரியவில்லை. "தற்காலிக"ப் பேரரசர் சிங்தாயையும் இங்கே புதைக்கவில்லை. பேரரசர் தியான்சுன் இவருக்குப் பேரரசுப் புதைப்பை ஏற்றுக்கொள்ளாததால் இவரை பெய்சிங்குக்கு மேற்கில் புதைத்தனர். இங்கே புதைக்கப்பட்ட கடைசிப் பேரரசர் தூக்குப் போட்டுத் தற்கொலை செய்துகொண்ட பேரரசர் சொங்சென் ஆவார். இவர் இவரது வைப்பாட்டியான தியானின் கல்லறையில் புதைக்கப்பட்டார். பின்னர் குறுகிய காலமே நிலைத்திருந்த சுன் வம்சத்துப் பேரரசர் லி சிசெங் இதை *சி லிங்* என்னும் பேரரசுக் கல்லறையாக அறிவித்தார். மிங் பேரரசர்களால் கட்டப்பட்ட பிற கல்லறைகளோடு ஒப்பிடுகையில் *சி லிங்* மிகவும் சிறியது.  
மிங் வம்சக் காலத்தில் இக்கல்லறைகளுக்குச் செல்வதற்குப் பொதுமக்களுக்கு அனுமதி இருக்கவில்லை. 1644 இல் லி சிசெங்கின் படைகள் பெய்சிங்குக்கு முன்னேறிச் செல்வதற்கு முன்னர் அந்த ஆண்டு ஏப்ரலில் இக்கல்லறைகளைச் சூறையாடியதோடு பலவற்றுக்குத் தீயும் வைத்தனர்.  
தற்போது, இந்த மிங் கல்லறைகள், உலக பாரம்பரியக் களம் என அறிவிக்கப்பட்ட "மிங், சிங் வம்சங்களின் பேரரசுக் கல்லறைகளின்" ஒரு கூறாக உள்ளன. மேற்குறித்த உலக பாரம்பரியக் களம் பெய்சிங்குக்கு அருகிலும், நான்சிங், ஏபெய், ஊபெய், லியாவோனிங் ஆகிய மாகாணங்களிலும் பரந்துள்ள கல்லறைகளை உள்ளடக்கியது.
# மிங் கல்லறைகள்

## அமைப்பு

மிங் வம்சத்துக் கல்லறைகளின் அமைவிடம் ஃபெங் சுயிக் கோட்பாடுகளின் அடிப்படையில் கவனமாகத் தெரிவு செய்யப்பட்டது. குறித்த கோட்பாடுகளின்படி வடக்கிலிருந்து வரக்கூடிய தீய ஆவிகளும், கேடு விளைவிக்கும் காற்றுக்களும் தவிர்க்கப்படல் வேண்டும். இதற்கு உகந்ததாக, பெய்சிங்குக்கு வடக்கில் இருந்த சுண்டு மலைகளின் அடிவாரத்தில் அமைந்த வளைவான பள்ளத்தாக்குப் பகுதியை இதற்காகத் தெரிவுசெய்தனர். ஃபெங் சுயிக்கு அமைவாக தூய்மையையும், அமைதியையும், கடும் நிறத்தோடுகூடிய மண், தெளிந்த நீர் என்பவற்றோடு பிற தேவைகளையும் தன்னகத்தே கொண்டு மலைகளால் சூழப்பட்ட 40 சதுர கிலோமீட்டர்கள் பரப்பளவுடைய இப்பகுதி, மிங் வம்சத்தின் இடுகாடு ஆனது. மூன்று வளைவுகளைக் கொண்ட செந்நிறம் பூசப்பட்ட நுழைவாயிலில் தொடங்கும் ஏழு கிலோமீட்டர் நீளமான வீதியே இத்தொகுதிக்கான அணுகுவழி ஆகும். இவ்வீதியின் இருமருங்கும் காவல் விலங்குகளினதும், அதிகாரிகளினதும் சிலைகள் உள்ளன.
# அமெரிக்க இயற்கை வரலாற்று அருங்காட்சியகம்

**அமெரிக்க இயற்கை வரலாற்று அருங்காட்சியகம்** (*American Museum of Natural History*) என்பது உலகிலுள்ள அனைத்து இயற்கை அறிவியல் காட்சிச் சாலைகளுள் மிகப்பெரியதாகக் கருதப் படுகிறது. மனித சமுதாயத்திற்குப் பெருமளவு பயன்பட்டுவரும் இந்த அருங்காட்சியகத்தில் பல தலைசிறந்த அறிவியல் அறிஞர்களும், திறமை மிகுந்த ஆய்வாளர்களும்.. பணி செய்கின்றனர். நியூயார்க் நகரத்திலுள்ள மையப் பூங்காவின் மேற்குப் பகுதியில், இதன் தலைமையகம் அமைந்திருக்கிறது. நியூயார்க்கிலுள்ள ஹண்டிங்டன் (Huntington), புளோரிடாவிலுள்ள பிளாசிட் ஏரிப்பகுதி (Lake Placid), அரிசோனாவின் போர்ட்டல் (Portal), பகாமாத் (Bahamas) தீவுகளைச் சேர்ந்த பிமினித்தீவு (Bimini island) போன்ற இடங்களில் இதன் துணை நிலையங்கள் உள்ளன. ஹேடன் வான் காட்சியகம் (Hayden planetarium), நியூயார்க் தலைமையகத்தில் சிறப்பான பகுதியாகச் செயல்பட்டு வருகிறது.
அமெரிக்க இயற்கை வரலாற்று அருங்காட்சியகம், ஓர் அறக்கட்டளையின் கீழ் இயங்கி வருகிறது. இதன் இயக்குநர் இந்த அறக்கட்டளையினரால் நியமிக்கப்படுகிறார். இங்கு நுாற்றுக்கு மேற்பட்ட ஆசிரியர்கள், ஆய்வாளர்கள் உள்ளிட்ட அறுநூறுக்கு மேற்பட்ட அலுவலர்கள் பணியாற்றுகின்றனர். இதனை நல்ல முறையில் நடத்துவதற்குத் தேவையான நிதி, நியூயார்க் பெருநகர மன்றம் அளிக்கும் நல்கை, தனியார் அறக்கட்டளைகள், உறுப்பினர் கட்டணம் போன்றவற்றிலிருந்து கிடைக்கிறது. அருங்காட்சியகத்திற்குள் செல்ல நுழைவுக்கட்டணம் ஏதுமில்லை. ஆனால் வான்காட்சியகத்தினுள் செல்லக் கட்டணம் உண்டு. ஒவ்வோர் ஆண்டும் மூன்று மில்லியன் மக்கள் அருங்காட்சியகத்தையும், வான்காட்சியகத்தையும் கண்டு களிக்கின்றனர்.
இந்த அருங்காட்சியத்தைத் தொடங்கவேண்டுமென, முதன்முதலில் ஹார்வார்டு பல்கலைக் கழகத்தில் (Harvard University) பேராசிரியராகப் பணியாற்றிய லுாயிஸ் அகாசிஸின் (Louis Agassiz) மாணவர், ஆல்பர்ட் எஸ். பிக்மோர் (Albert S. Bickmore) கூறினார்.
# அமெரிக்க இயற்கை வரலாற்று அருங்காட்சியகம்

## அமைவு வரலாறு

நியூயார்க் நகரில் மையப் பூங்காவின் ஆணையர்கள் 1869 ஆம் ஆண்டு சனவரித்திங்கள் முதல்நாள் இக்காட்சியகம் தொடங்குவதற்கான ஒப்புதலும், இடமும் அளித்தனர். அருங்காட்சியகத்தின் அமைப்பு முறையும் விதிமுறைகளும் 1869, மே, ஐந்தாம் நாள் நிறைவேற்றப்பட்டன. பின்னர் ஏற்பட்ட இடப்பற்றாக்குறை காரணமாக 1877, திசம்பர், 22-ஆம் நாள் தற்போதுள்ள இடத்திற்கு அருங்காட்சியகம் மாற்றப்பட்டது. புதிய வளாகத்திலுள்ள கட்டிடங்களின் அடிப்பரப்பு 23 ஏக்கர்களாகும்.
டி.ஜி. எலியட் (D. G. Elliot) அவர்கள் திரட்டிய . 2,500 பதப்படுத்தப்பட்ட பறவைகளும், ஜெர்மானிய இளவரசரான மாக்சிமிலியனுக்குச் (Prince Maximilian) சொந்தமான பதப்படுத்தப்பட்ட 4,000 பறவைகள், 600 பாலூட்டிகள், 2,000 மீன்கள், ஊர்வன ஆகியவையும், முதன் முதலில் வாங்கப்பட்ட சில உயிரியல் காட்சிப் பொருள்களாகும். பேராசிரியர் ஜேம்ஸ் ஹாலுக்குச் (Professor Jaines Hall) சொந்தமான, நியூயார்க் மாநிலத்தில் எடுக்கப்பட்ட, புகழ் பெற்ற புதைபடிவங்களும் ஆரம்ப காலத்திலேயே வாங்கிக் காட்சிக்கு வைக்கப்பட்ட காட்சிப் பொருள்களாகும். மார்கன் நினைவு மண்டபத்தினின்று (Morgan Memorial Hall) பெற்று இங்கு காட்சிக்கு வைக்கப்பட்டுள்ள கனிம மாதிரிகளும் இரத்தினக்கற்களும் மிகச்சிறந்தவை; விலை மதிப்பு மிகுந்தவை. இங்குள்ள மாணிக்கம் உலகிலுள்ள சிறந்த சிவப்பு இரத்தினக்கற்களுள் ஒன்றாகும். உலகிலேயே மிகப்பெரியதாகக் கருதப்படும் இந்திய நீலக்கல்லும் இங்குதான் உள்ளது. இங்குள்ள 66 அடி உயரமுள்ள. ஜூராசிக் காலத்தைச் சேர்ந்த பெரும்பல்லியின் சட்டகம் இங்கு வருவோர் கவனத்தை எளிதாக ஈர்க்கிறது. அருங்காட்சியகத்தில் தொடக்ககாலப் பாலூட்டிகள் கூடம், மானிடவியல் கூடம், மனித வாழ்வியல் கூடம், முதுகெலும்பற்றவற்றின் கூடம், நீர்வாழ் உயிரிகள் கூடம் போன்ற பல பகுதிகள் உள்ளன. ஒவ்வொரு வகை காட்சிப் பொருளும், தனித் தனிப் பிரிவாகத் தனிக் கூடங்களில் காட்சிக்கு வைக்கப்பட்டுள்ளது.  
சார்லஸ் ஹேடன் (Charles Hayden) என்னும் அமெரிக்க வங்கி அதிபரின் பொருளுதவியுடன் 1935, ஆகத்து 3ஆம் நாள், ஹேடன் வான் காட்சியகம் தொடங்கப்பட்டது. இவ்வான் காட்சியகத்தில் உள்ள மையக்கூடத்தின் குவிந்த கூரையில் வானத்தில் உள்ள விண்மீன்கள், கோள்கள், சூரியன், சந்திரன் ஆகியவற்றைத் தெளிவாகவும் எளிதாகவும் இயல்பாகவும் காணுமாறு காட்சிக்கு வைத்துள்ளனர். அங்கு வைக்கப்பட்டுள்ள காட்சிப் பொருள்களிலிருந்து பேரண்டத்தின் அமைப்பு, கோள்களின் மேற்பரப்பு அமைப்பு ஆகியவற்றை எளிதாகத் தெரிந்து கொள்ளலாம். பல கோள்களைத் தெளிவாக ஒளிப்படம் எடுத்துத் தேவையான குறிப்புகளுடன் காட்சிக்கு வைத்துள்ளனர்.
# அமெரிக்க இயற்கை வரலாற்று அருங்காட்சியகம்

## பயன்பாடு

கல்லூரி, பள்ளி மாணவர்கள், அறிவியல் ஆர்வமுள்ளவர்கள் போன்ற பலரும் இங்கு நடைபெறும் ஆய்வுப் பணிகளையும் கல்விப் பணிகளையும் பயன்படுத்திக் கொள்கின்றனர். அமெரிக்காவின் பல பகுதிகளிலிருந்தும், உலகின் பல பகுதிகளிலிருந்தும் அறிஞர்கள் இக்காட்சியகத்துடன் தொடர்பு கொண்டு இங்கு செயல்படும் ஆய்வுகளின் பயனைப் பெறுகின்றனர். மானிடவியல் (Anthropology), முதுகெலும்பிகளின் தொல்விலங்கியல், ஊர்வனவியல் (Herpetology), பாலூட்டியியல் (Mammology), பறவையியல் (Ornithology), விலங்கு நடத்தையியல் போன்ற பல துறைகளுடன் தொடர்புடைய ஆய்வுகள் இங்கு நடைபெற்று வருகின்றன.
# வார்ப்புரு:NYC bus link/doc

## Usage

This template can be used to call a comma-separated list of New York City bus routes in the format . It uses Module:NYC bus link.  
Adding the parameter replaces the last comma in the list with the word "and". By adding this parameter, you can use this template as part of a sentence.  
<includeonly></includeonly>
# வார்ப்புரு:NYCS trains

}<noinclude></noinclude><includeonly></includeonly><noinclude><templatedata>
{
"params": {
"1": {
"description": "Name of the service template, without the \"NYCS\" prefix. These templates can be found in the subcategories of :Category:New York City Subway line templates.",
"example": "Sixth"
},
"2": {
"description": "Add \"bold\" to format the services in bold"
},
"time": {
"description": "Display method. See Template:NYCS time 2/doc for options",
"example": "bullets"
},
"exclude": {
"description": "Exclude a service from being displayed in the given template",
"example": "B"
},
"type": {
"description": "Add \"routes\" or \"services\" instead of \"trains\"",
"example": "route"
},
"apos": {
"description": "Adds a possessive \"train's\" or \"trains'\"",
"example": "y"
}
},
"description": "This template formats the services that operate on a New York City Subway line. It is used to call a New York City Subway service template and adds the word \"train\" or \"trains\" afterward, according to the number of services that the called template returns."
}
</templatedata></noinclude>
# வார்ப்புரு:Intricate template/text

**This employs intricate features of template syntax.**
<div>You are encouraged to familiarise yourself with its setup and parser functions before editing the template. If your edit causes unexpected problems, please it quickly, as this template may appear on a large number of pages.  
You can conduct experiments, and should test all major changes, in either <span>[[|this template's sandbox]]</span>, the general template sandbox, or your user space before changing anything here.</div>
# வார்ப்புரு:NYCS trains/doc

### Usage

This template formats the services that operate on a New York City Subway line. It calls one of and adds the word *train* or *trains* after it, according to the number of services that the called template returns. For example:  
- direct calls to service templates:
: gives
: gives
: gives
- calls to :
: gives
: gives
: gives
- calls to with *bold* parameter:
: gives
: gives
: gives
- calls to with *type* parameter:
: gives
: gives
: gives
# வார்ப்புரு:NYCS trains/doc

### Syntax

<code></code>  
- **1**: service template name, not including the NYCS prefix (see examples above; it's the only required parameter)
- **2**: the word *bold* or omitted; if present, the output is formatted in bold, except for the word *train/trains*. If the route name given is a long name like "no regular service", it does not bold the route.
- **apos**: adds a possessive, singular <code>train's</code> or plural <code>trains'</code>
- **time**: this parameter is passed as is to the called template
- **exclude**: this parameter is passed as is to the called template
- **type**: if omitted, the template adds the word *train/trains*;
: if is equal to *route* or *routes*, the template adds the word *route/routes*;
: if is equal to *service* or *services*, the template adds the word *service/services*  
=
# Module:NYC bus link

require('Module:No globals');
local getArgs = require('Module:Arguments').getArgs
local p = {}  
function p.getLink
local args = getArgs;
local result = {};
local city;  
args.city = args.city:lower;  
if 'nyc' == args.city then
city = 'New York City bus';
elseif 'li' == args.city then
city = 'Long Island bus';
elseif 'nj' == args.city then
city = 'New Jersey bus';
else
return table.concat ({'<span style=\"font-size:100%; font-style:normal;\" class=\"error\">unexpected city: ', args.city, '</span>'})
end  
for _, name in ipairs (args) do
table.insert (result, table.concat ({*, name, *}))
end  
if ('yes' == args.prose) or ('y' == args.prose) then
return mw.text.listToText (result);
else
return table.concat (result, ', ');
end
end  
return p;
# டெய்ஸி

***டெய்ஸி*** 1988 ஆம் ஆண்டு மலையாள மொழியில் வெளிவந்த திரைப்படமாகும். பிரதாப் போத்தன் இயக்கத்தில் வெளிவந்த இத்திரைப்படத்தில் *ஹரிஷ் குமார்*, *சோனியா*, மற்றும் பலர் நடித்திருந்தனர். கமல்ஹாசன் சிறப்பு தோற்றமளிக்கும் வேடத்தில் நடித்துள்ளார்.
# டெய்ஸி

## நடிகர்கள்

- ஹரிஷ் குமார்
- சோனியா
- கமல்ஹாசன் (சிறப்புத் தோற்றம் )
- லட்சுமி
- எம். ஜி. சோமன்
- நெடுமுடி வேணு
- சங்கராடி
- சுப்பு பஞ்சு அருணாச்சலம்
- ஜெகதே சிறீகுமார்
# மேப்பிள் சிரப்

**மேப்பிள் சிரப்** (ஆங்கிலம்: **Maple syrup**) என்பது பொதுவாக சர்க்கரை மேப்பிள், சிவப்பு மேப்பிள் அல்லது கருப்பு மேப்பிள் மரங்களின் மாவுச்சத்திலிலிருந்து தயாரிக்கப்படும் ஒரு திரவ வடிவமாகும் ஆகும், இருப்பினும் இது மற்ற மேப்பிள் இனங்களிலிருந்தும் தயாரிக்கப்படலாம். குளிர்ந்த காலநிலையில், இந்த மரங்கள் குளிர்காலத்திற்கு முன்பு அவற்றின் கிளைகளிலும் வேர்களிலும் மாவுச்சத்தை சேமித்து வைக்கின்றன. பின்னர் இது சர்க்கரையாக மாற்றப்படுகிறது, இது குளிர்காலத்தின் பிற்பகுதியிலும் வசந்த காலத்தின் துவக்கத்திலும் அதிகரிக்கும். மேப்பிள் மரங்களின் கிளைகளில் துளையிட்டு, வெளியேற்றப்பட்ட சத்தினை சேகரிப்பதன் மூலம் உருவாக்கப்படுகின்றது. இதிலுள்ள தண்ணீரின் பெரும்பகுதியை வெப்பப்படுத்தி ஆவியாக்கிவதன் மூலம் செயலாக்கப்படுகிறது. கடைசியில் செறிவூட்டப்பட்ட சிரப் வெளியேற்றப்படுகிறது. பெரும்பாலான மரங்கள் ஒரு பருவத்திற்கும் 5 முதல் 15 கேலன் சத்தினை உற்பத்தி செய்கின்றன.  
மேப்பிள் முதன்முதலில் அமெரிக்க முதற்குடிமக்களால் தயாரிக்கப்பட்டு பயன்படுத்தப்பட்டது. மேலும் இந்த நடைமுறையை ஐரோப்பிய குடியேற்றவாசிகள் ஏற்றுக்கொண்டனர். அவர்கள் படிப்படியாக உற்பத்தி முறைகளை செம்மைப்படுத்தினர். 1970 களில் தொழில்நுட்ப மேம்பாடுகள் சிரப் பதப்படுத்தலை மேலும் சுத்திகரித்தன. கனடாவின் மாகாணம் கியூபெக் இதுவரை மிகப்பெரிய உற்பத்தி கேந்திரமாக உள்ளது, இது உலகின் உற்பத்தியில் 70 சதவீதம் இங்கிருந்தே உற்பத்தியாகிறது. 2016 ஆம் ஆண்டில் கனடா மேப்பிள் சிரப் ஏற்றுமதி C$ 487 மில்லியன் (சுமார் US$ 360 மில்லியன்) ஆகும். கியூபெக் இதில் 90 சதவிகிதம் தயாரிக்கிறது.
மேப்பிள் அதன் அடர்த்தி மற்றும் ஒளி ஊடுருவலின் அடிப்படையில் கனடா, அமெரிக்க நாடுகள் அல்லது வெர்மான்ட் அளவுகளின்படி தரப்படுத்தப்பட்டுள்ளது. சுக்குரோசு மேப்பிள் சிரப்பில் அதிகம் காணப்படும் சர்க்கரை ஆகும். கனடாவில், மேப்பிள் சிரப் தயாரிக்க பிரத்தியேகமாக மேப்பிள் சத்திலிருந்து பெறப்பட வேண்டும், மேலும் குறைந்தது 66 சதவீத சர்க்கரையாகவும் இருக்க வேண்டும்.  
மேப்பிள் சிரப் பெரும்பாலும் பான்கேக்குகள், வாப்பிள், பிரஞ்சு சிற்றுண்டி, ஓட்மீல் அல்லது கஞ்சி ஆகியவற்றில் ஒரு சுவையாக பயன்படுத்தப்படுகிறது. இது பேக்கிங்கில் ஒரு மூலப்பொருளாகவும், இனிப்பு அல்லது சுவையூட்டும் பொருளாகவும் பயன்படுத்தப்படுகிறது. வேதியியல் துறை இதை முழுமையாக புரிந்து கொள்ளப்படவில்லை என்றாலும், சமையல் வல்லுநர்கள் அதன் தனித்துவமான சுவையை பாராட்டியுள்ளனர்.
# மேப்பிள் சிரப்

## வரலாறு

### பழங்குடி மக்கள்

வட அமெரிக்காவின் வடகிழக்கில் வசித்த பழங்குடியின மக்கள் மேப்பிள் சிரப் மற்றும் மேப்பிள் சர்க்கரையை தயாரித்த முதல் குழுக்கள் ஆகும். பூர்வீக வாய்வழி மரபுகள் மற்றும் தொல்பொருள் சான்றுகளின்படி, ஐரோப்பியர்கள் இப்பகுதிக்கு வருவதற்கு நீண்ட காலத்திற்கு முன்பே மேப்பிள் மரத்தின் சத்திலிலிருந்து சிரப் பதப்படுத்தப்பட்டிருந்தது. மற்ற கதைகள் மேப்பிள் சிரப் உற்பத்தியின் வளர்ச்சியை நானாபோஜோ, குளோஸ்காப் அல்லது அணில் போன்றவை மூலம் அறியப்படுகின்றன. பழங்குடியினர் சர்க்கரை தயாரிப்பைச் சுற்றி சடங்குகளை உருவாக்கி இள்வேனிற்காலத்தின் முழுநிலவு அன்று ஒரு மேப்பிள் நடனத்துடன் கொண்டாடியுள்ளனர். பல பழங்குடி உணவுகளின் உப்பு பாரம்பரியத்தை ஐரோப்பிய மேப்பிள் சர்க்கரை அல்லது சிரப் கொண்டு மாற்றப்பட்டது.
# மேப்பிள் சிரப்

## வரலாறு

### மேற்கோள் காட்டப்பட்ட படைப்புகள்

-
-
-
-
# நீலகிரி தேயிலை

**நீலகிரி தேயிலை** என்பது, கருமை நிறமும் தீவிர நறுமணமும் சுவையையும் உடைய ஒரு பயிராகும். இந்த வகை தேயிலை, இந்தியத் துணைக்கண்டம், மேற்கு தொடர்ச்சி மலைகளின் தெற்குப் பகுதியில் காணப்படுகிறது. இருப்பினும், இது தமிழ்நாட்டின் நீலகிரி மாவட்டத்தின் மலைப்பகுதிகளில் வளர்க்கப்படுகிறது, தென்னிந்தியாவில் தேயிலை வளர்க்கும் பல மாவட்டங்கள் உள்ளன. அவற்றில், கேரள மாநிலத்தில் மத்திய திருவிதாங்கூர், தெற்கே மூணார் குறிப்பிடத்தக்கவை ஆகும்.
# நீலகிரி தேயிலை

## வரலாறு

குன்னூரைத் தலைமையிடமாகக் கொண்ட தென்னிந்திய ஐக்கிய தோட்டக்காரர்கள் சங்கத்தின் (UPASI) நிறுவன உறுப்பினரான நீலகிரி தோட்டக்காரர்கள் சங்கத்தால் நீலகிரி தேயிலைத் தோட்டங்கள் குறிப்பிடப்படுகின்றன. தென்னிந்தியாவில் தோட்ட உரிமையாளர்களைக் குறிக்கும் உச்ச அமைப்பு இந்த சங்கமாகும். இருப்பினும், நீலகிரி மாவட்டத்தில் தேயிலை உற்பத்தி 30% மட்டுமே. உற்பத்தியின் பெரும்பகுதி சிறு விவசாயிகளால் மேற்கொள்ளப்படுகிறது, அவர்கள் பொதுவாக ஒவ்வொருவரும் ஒரு ஹெக்டேருக்கு குறைவாகவே நில உரிமையாளராக உள்ளனர். நீலகிரி தேயிலை சிறு விவசாயிகளில் பெரும்பான்மையானவர்கள் விவசாயிகளின் உள்ளூர் சமூகமான படகர் இனத்தவர் ஆவர்.  
நீலகிரி மாவட்டத்தில் உள்ள தேயிலைத் தோட்டங்கள் (இந்தியாவின் பிற வளர்ந்து வரும் மாவட்டங்களைப் போலவே) பொதுவாக அவற்றின் சொந்த செயலாக்க தொழிற்சாலைகளில் இயங்குகின்றன. சிறு விவசாயிகள் தங்கள் தேயிலையை பச்சை இலைகளாக "தொழிற்சாலைகளுக்கு" விற்கிறார்கள், பெரும்பாலும் இந்த தொழிற்சாலைகள் தனியாருக்குச் சொந்தமானவையாக உள்ளன. (சமீபத்திய ஆண்டுகளில், சில தோட்ட தொழிற்சாலைகள் சிறிய விவசாயிகளிடமிருந்தே பச்சை இலையை பெறத் தொடங்கினர்.) பிறகு, இந்த இலைகள் ஏலம் மூலம் விற்பனை செய்யப்பட்டன. குன்னூர், கோயம்புத்தூர், கொச்சி ஆகிய மாவட்டங்களில் இவ்வாறு விற்பனை செய்யப்படுகிறது. நீலகிரி தேயிலை 50 சதவீதத்துக்கும் அதிகமாக ஏற்றுமதி செய்யப்படுகின்றன, மேலும் வழக்கமாக தேநீர் பைகளுக்குப் பயன்படுத்தப்படும் கலப்புகளில் நீலகிரித் தேயிலையைக் காணலாம். உண்மையில் ஏற்றுமதி செய்யப்படும் நீலகிரி தேயிலையின் துல்லியமான விகிதத்தில் தரவு நம்பமுடியாதது. இருப்பினும், நீல்சன், பிரிட்சார்ட் ( *ஒப் சிட்* ) தென்னிந்திய தேயிலைகளில் குறைந்தது 70% ஏற்றுமதி செய்யப்படுவதாகக் கூறுகின்றன, மேலும் நீலகிரித் தேயிலைகள் தென்னிந்திய உற்பத்தியில் பாதிக்கும் மேலானவையாக உள்ளன.
# நீலகிரி தேயிலை

## தேயிலை வகைகள்

ஆரஞ்சு பெக்கோ (OP) போன்ற தேயிலை வகை விலையுயர்ந்ததாக வரிசைப்படுத்தப்பட்டுள்ளது. இவை சர்வதேச ஏலங்களில் மிகவும் விரும்பப்படுகின்றன, இது பெரும்பாலான உள்ளூர் மக்களுக்கு கட்டுப்படுத்த முடியாத விலையில் விற்கப்படுகிறது. நவம்பர் 2006 இல் நீலகிரி தேயிலை "சிறந்த அடையாளத்தை" அடைந்தது. ஒரு கிலோவிற்கு 600 டாலர் என்ற உலக சாதனை விலையைப் பெற்றது. லாஸ் வேகாஸில் நடைபெற்ற முதல் தேயிலை ஏலத்தில் இது இருந்தது. இயந்திர-வரிசைப்படுத்தப்பட்ட, குறைந்த விலை உயர் தரமான தேயிலை என்பது உடைந்த ஆரஞ்சு பெக்கோ (BOP) எனப்படும் அரை முழு இலை வகையாகும். இருப்பினும், பெரும்பாலான உற்பத்தி க்ரஷ், கண்ணீர், சுருட்டை அல்லது சி.டி.சி உற்பத்தி செயல்முறை மூலம் நிகழ்கிறது, இது ஒரு நடவடிக்கைக்கு அதிக எண்ணிக்கையிலான கோப்பைகளை வழங்குகிறது (தொழில்நுட்ப ரீதியாக *கப்பேஜ்* என *அழைக்கப்படுகிறது* ). நீலகிரி தேயிலையின் வலுவான சுவைகள் கலத்தல் நோக்கங்களுக்கு பயனுள்ளதாக இருக்கின்றன.
# நீலகிரி தேயிலை

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# அலெக்சாந்திரியா நூலகம் (2002)

2002 ஆம் ஆண்டில் நிறுவப்பட்ட **அலெக்சாந்திரியா நூலகம்** (English: Library of Alexandria; **, ) எகிப்து நாட்டின் அலெக்சாந்திரியா நகரில் நடுநிலக்கடலின் கரையில் அமைந்த ஒரு முக்கியமான நூலகமும், பண்பாட்டு மையமும் ஆகும். இது அழிந்துபோன பழங்கால அலெக்சாந்திரியா நூலகத்தின் நினைவாகவும், பழைய கல்விக்கான மையம் வெளிப்படுத்திய விளக்கத்தையும், கல்வித் திறனையும் புதுப்பிப்பதற்கான முயற்சியாகவும் உருவாக்கப்பட்டது. பழைய நூலகத்தை மீள்விக்கும் எண்ணம் 1974 ஆம் ஆண்டில், அலெக்சாந்திரியாப் பல்கலைக்கழகத்தால் நியமிக்கப்பட்ட ஒரு குழு புதிய நூலகக் கட்டிடம் ஒன்றைக் கட்டுவதற்கு நிலம் வாங்கியபோது உருவானது. கட்டுமான வேலைகள் 1995 ஆம் ஆண்டில் தொடங்கின. 220 மில்லியன் ஐக்கிய அமெரிக்க டாலர்கள் செலவிட்ட பின்னர் 2002 ஆம் ஆண்டு ஒக்டோபர் 16 இல் நூலகம் முறைப்படி திறக்கப்பட்டது. 2010 ஆம் ஆண்டில் பிரான்சின் தேசிய நூலகம் 500,000 நூல்களைக் கொடையாக வழங்கியது. இந்த நன்கொடை அலெக்சாந்திரியா நூலகத்தை உலகின் ஐந்தாவது பெரிய பிரெஞ்சு மொழி நூலகம் ஆக்கியது.  
இந்த நூலகத்தில் 8 மில்லியன் நூல்களை வைப்பதற்கான தட்டு அடுக்கு வசதிகள் உள்ளன. இதன் முதன்மை வாசிப்பு மண்டபம் 20,000 சதுரமீட்டர் பரப்பளவு கொண்டது. இங்கே ஒரு மாநாட்டு மையம்; நிலப்படங்கள், பல்லூடகங்கள், பார்வைக் குறைபாடு கொண்டோருக்கான வசதிகள், இளைஞருக்கும் சிறுவருக்குமான வசதிகள் ஆகியவற்றை உள்ளடக்கிய சிறப்பு நூலகங்கள்; நான்கு அருங்காட்சியகங்கள்; தற்காலிகக் கண்காட்சிகளுக்கான நான்கு கலைக்கூடங்கள்; 15 நிரந்தரக் கண்காட்சிகள்; ஒரு கோளரங்கம்; கையெழுத்துப் படிகளைப் பாதுகாக்கும் ஒரு ஆய்வுகூடம் என்பன உள்ளன. இந்த நூலகத்தின்மீது இரண்டு கோணங்களில் இருந்து விமர்சனங்கள் வருகின்றன. தற்கால எகிப்து இதன் செலவுகளைத் தாங்கிக்கொள்ள முடியாது என்பது பலருடைய கருத்து. தணிக்கைகள் நூலகத்தின் சேகரிப்புக்களைப் பாதிக்கக்கூடும் என்பதும் சிலரது கருத்தாக உள்ளது. சேகரிப்புக்களுக்குப் பணம் செலவு செய்வதற்குப் பதிலாக இதன் கட்டிடங்களில் தேவைக்கும் மேலாகப் பணம் செலவிடப்பட்டிருக்கிறது என்பதும் ஒரு விமர்சனம் ஆகும்.
# அலெக்சாந்திரியா நூலகம் (2002)

## வரலாறு

அலெக்சாந்திரியா பல்கலைக்கழகத்தின் நூலகக் கட்டிடத்துக்காக 1974 இல் ஒரு இடம் தெரிவுசெய்யப்பட்டது. இதன்போது பழங்கால நூலகத்தை மீள்விக்கும் எண்ணமும் உருவானது. கடற்கரைக்கும், பல்கலைக்கழக வளாகத்துக்கும் இடையில், முற்கால அலெக்சாந்திரியா நூலகம் இருந்த இடத்துக்கு அண்மையில் இந்த நிலம் இருந்தது. பழைய நூலகத்தை மீள்விக்கும் எண்ணத்துக்கு எகிப்தின் அரசியல் வாதிகளிடம் இருந்தும் ஆதரவு கிடைத்தது. எகிப்தின் அதிபராக இருந்த ஒசுனி முபாரக்கும் இதற்கு ஆதரவாக இருந்தார். நடுநிலக்கடற் பகுதியில் பண்பாடு மற்றும் அறிவியல் கல்வித்திறனுக்கான மையம் ஒன்றை அமைக்கும் எண்ணத்துக்கு யுனெசுக்கோவும் ஆதரவு அளிக்க முன்வந்தது. குறித்த இடத்துக்கும் அதன் மரபுரிமைக்கும் பெறுமதியாக இருக்கும் வகையில் ஒரு வடிவமைப்பைத் தெரிவு செய்வதற்காகக் கட்டிடக்கலை வடிவமைப்புக்கான போட்டி ஒன்றை 1988 இல் யுனெசுக்கோ அறிவித்தது. கிடைத்த 1,400 வடிவமைப்புக்களில் நோர்வே நாட்டைச் சேர்ந்த நிறுவனம் ஒன்றின் வடிவமைப்பைச் சிறந்ததாகத் தெரிவு செய்தனர். 1990 இல் அசுவானில் இடம்பெற்ற மாநாடொன்றில் முதன் முறையாகப் பெரும்பாலும் மத்திய கிழக்கு மற்றும் வடக்கு ஆப்பிரிக்க நாடுகள் குழுவிடம் 65 மில்லியன் அமெரிக்க டாலர்கள் நிதிக்கான வேண்டுகோள் விடுக்கப்பட்டது. எனினும் இதற்கான செலவு 220 அமெரிக்க டாலர் அளவுக்கு அதிகரித்தது. 2002 ஆம் ஆண்டில் இந்நூலகம் மக்கள் பயன்பாட்டுக்காகத் திறந்துவைக்கப்பட்டது.  
இது செந்நெறி அரபு, ஆங்கிலம், பிரெஞ்சு ஆகிய மொழிகளில் சேகரங்களைக் கொண்ட மும்மொழி நூலகமாகச் செயற்படுகின்றது. இது, துனீசியா, அல்சீரியா, மொரோக்கோ ஆகிய நாடுகளின் நூலகங்களைப் பின் தள்ளி, மத்திய கிழக்கு, வட ஆப்பிரிக்கப் பகுதிகளில் மிகக் கூடிய பிரெஞ்சு நூல் சேகரங்களைக் கொண்ட நூலகமாக விளங்குவதுடன் ஆப்பிரிக்காவின் முக்கியமான பிரெஞ்சு நூலகமாகவும் இது உள்ளது.
# மாலூசின் சோதனை

**மாலூசின் சோதனை** , (Malus' experiment ) ஒளி முனைவாக்கதினை விளக்க உதவும் ஓர் எளிய சோதனையாகும்.  
சாதாரண ஒளி முனைவாக்கம் பெறாத ஒளியாகும். இச்சோதனைக்கு இரு சாதாரண கண்ணாடிகள் ஒன்றிற்கொன்று இணையா அமைக்கப்பட்டுள்ளன.  
முதல் கண்ணாடியில் 45 பாகையில் விழும் ஓர் ஒளிக்கற்றை 45 பாகையில் ஒளி திருப்பம் பெற்று இரண்டாவது கண்ணாடியில் விழுகிறது. இக்கண்ணாடியில் விழும் கற்றை 45 பாகையில் விழும். 45 பாகை திருப்பப்பட்டு ஒரே தளத்தில் அமையும்.இந்நிலையில் இரண்டாவது கண்ணாடியினை மெதுவாகச் சுழற்றி, இக்கண்ணாடியிலிருந்து திருப்பட்டக் கதிர் செங்குத்தானத் தளத்தில் பெறப்பட்டால் அக்கதிரின் செறிவு படிப்படியாக க்குறைந்து சுழியாக மாறி இருக்கக் காணலாம்.இரண்டாவது கண்ணாடியில் முழு முனைவாக்கம் நிகழ்வதால் இது நிகழ்கிறது.இச்சோதனை ஒளியானது குறுக்கதிர்வுகளைக் கொண்டது என்பதனையும் காட்டுகிறது.  
முனைவாக்கம்.(Polarization ) ;ஒரு கட்டி அட்டையினை எடுத்துக் கொண்டு அதில் நீளவாக்கில் ஒரு திறப்பை உண்டாக்கவும் இதன் வழியாக ஒரு மெல்லிய அதேநேரம் வலுவாக கயிற்றினை செலுத்தி ,அக்கயிற்றினை ஒரு கொக்கியில் கட்டவும்.இப்போது திறப்பு வழியாக உள்ள கயிற்றின் மறு முனையினைக் ஒர் கையில் பற்றி மேலும் கீழும் பக்கவாட்டிலும் பல கோணங்களிலும் அசைத்து அலையினை அக்கயிற்றில் உருவாக்கவும்.அட்டையிலுள்ள திறப்பிற்கு இணையான அலைகள் அட்டையினைக் கடந்து செல்வதும் மற்றயவை அட்டையால் தடுக்கப்படுவதும் தெரியவரும்.இது முனைவாக்கத்திற்கான ஓர் எளிய சோதனையாகும்.
# பணம் செலுத்துச் சீட்டு

**பணம் செலுத்துச் சீட்டு** அல்லது **சலான்** (Challan) எனப்படுவது வங்கிகள், கரூவூலங்கள் மற்றும் பல்வேறு அரசுத்துறைகள் தங்களது கணக்கில் பணம் செலுத்த பயன்படுத்தபடும் காகித படிவங்களின் பொதுச்சொல் ஆகும். பெரும்பாலும் இந்தியா,பாகிஸ்தான், இலங்கை மற்றும் பங்களாதேஷ் போன்ற ஆசிய நாடுகளில் உள்ள வங்கிகள் தங்களிடம் வங்கிக்கணக்கு வைத்துள்ளோர்களின் கணக்கில் பணம் செலுத்துவதற்காகவும், செலுத்தியவர்கள் அதை உறுதிப்படுத்தவும் இத்தகைய படிவத்தை பயன்படுத்துகின்றனர்.  
தற்போதைய மின்ணணு காலத்தில் இந்த படிவங்கள் காகிதத்தில் மட்டுமல்லாது போக்குவரத்து, வேலைவாய்ப்பு மற்றும் காவல்துறை போன்ற பல்வேறு அரசுத்துறைகளால் மின்ணணு முறைகளில் பயன்படுத்தப்பட்டு வருகிறது. இதை பயன்படுத்தி வங்கிகளிலோ அல்லது இணையதளங்கள் வழியாகவோ பணம் செலுத்திக்கொள்ள வழிவகை செய்யப்பட்டுள்ளது.
# பணம் செலுத்துச் சீட்டு

## விளக்கம்

பொதுவாக வங்கிகள் தங்களிடம் உள்ள வங்கிகணக்குகளில் பணம் செலுத்தவும், அரசு கருவூலங்களில் பல்வேறு வகைகளில் (வரி வருவாய், கட்டணங்கள்) போன்றவைகளை செலுத்தவும், பள்ளி, கல்லூரி கட்டணங்களை அதற்குரிய கணக்குகளில் செலுத்தவும், காவல் மற்றும் போக்குவரத்து போன்ற அரசுத்துறைகளால் போடப்படும் அபராதங்களை செலுத்தவும் அதிகாரப்பூர்வமாக அந்த நிறுவனங்கள் மற்றும் அரசுத்துறையினரால் காகிதங்களிலோ அல்லது மின்ண்ணு முறையிலோ வழங்கப்படும் படிவமே செலுத்துச் சீட்டு அல்லது சலான் என அழைக்கப்படும்.
# பணம் செலுத்துச் சீட்டு

## பயன்படுத்தும் முறை

செலுத்துச் சீட்டானது இரண்டு பிரிவாக காணப்படும். பணம் செலுத்துபவர் எந்த கணக்கிற்கு, எத்தகைய பயன்பாட்டிற்கு, யாரால், எவ்வளவு பணம்(எண்ணிலும்,எழுத்திலும்) செலுத்தப்படுகிறது என்பதை அததற்கு குறிப்பிடப்பட்டுள்ள இடங்களில் தெளிவாக குறிப்பிட வேண்டும். பணம் பெற்றுக்கொள்ளும் அதிகாரி எழுதப்பட்டுள்ள எல்லா விவரங்களையும் சரிபார்த்து ஏற்பு சீட்டில் கையொப்பம் மற்றும் அலுவலக முத்திரை இட்டு பணம் செலுத்தியவரிடம் அளிப்பார். இதன்மூலம் இரு தரப்பினருக்கும் பணம் பரிமாறியதற்கு சட்டப்பூர்வமான ஆவணமாக விளங்குகிறது.
# பணம் செலுத்துச் சீட்டு

## பயன்பாடுகள்

செலுத்துச்சீட்டுகள் பயன்படுத்துவதால் அனைத்து தரப்பினருக்கும் பல்வேறு பயன்பாடுகள் உள்ளன.
- வங்கியாளர்களுக்கு, கணக்குகளை பராமரிக்கவும், சரியான கணக்குகளில் பணம் வரவு வைக்கவூம் சட்டப்பூர்வமான ஆவணமாகவும் பயன்படுகிறது.
- வங்கி கணக்கு வைத்துள்ளோர்க்கு, தங்கள் கணக்கில் பணம் வரவு வைத்துள்ளதற்கு உறுதிச் சீட்டாகவும் பயன்படுகிறது.
# பணம் செலுத்துச் சீட்டு

## மின்ணணு செலுத்துச் சீட்டு

தற்போது அனைத்து துறைகளிலும், சுற்றுசூழல் பயன்பாட்டை முன்னேற்றுவதற்காக காகித சீட்டுகள் பயன்பாட்டை குறைக்கும் வகையில் மின்ணணு முறையில் அனைத்து கணக்கு விவரங்களும் முன்னதாகவே அச்சடிக்கப்பட்ட நிலையில் தயாரிக்கப்பட்டு போக்குவரத்து குற்றங்களுக்கான அபராதங்கள், அரசுத்தேர்வு விண்ணப்ப கட்டணங்கள் மற்றும் பள்ளி, கல்லூரி விண்ணப்ப, தேர்வு கட்டணங்கள் வசூல் செய்ய பயன்படுத்தப்படுகிறது.  
தமிழ்நாடு,ஆந்திரா மற்றும் மகாராஷ்டிரா மாநில அரசுகள் இத்தகைய போக்குவரத்து குற்றங்களுக்கான மின்னணு செலுத்துச் சீட்டினை வேறு வேறு பெயர்களில் அறிமுகப்படுத்தியுள்ளது. தமிழ்நாட்டின் கோயம்புத்தூர் மாவட்டத்தில் "வயலட்" (VIOLET- Violation Prevention and Regulation Enforcement) என்ற பெயரில் 2013ம் ஆண்டு அக்டோபர் மாதத்தில் அறிமுகப்படுத்தப்பட்டு செயல்பட்டு வருகிறது.
இத்தகைய மின்னணு அபராதச் செலுத்துச் சீட்டு தயாரிக்கும் கருவிகள் அனைத்தும் ஆண்ட்ராய்டு இயங்குதளத்தில் இயங்குபவையாகும். இதன்மூலம் அபராதத் தொகையை இணையதள வங்கி பரிமாற்றம் மூலமோ அல்லது பண அட்டைகள் மூலமாகவோ உடனடியாக செலுத்த முடியும்.
செலுத்தப்பட்ட பணத்திற்கு உடனடியாக ரசீதுகளும் வழங்கப்படும்.  
இத்தகைய மின்னணு சீட்டு முறையானது அகமதாபாத் நகரத்திலும், சென்னை, ஹைதராபாத், பெங்களூரு, லக்னோ, டெல்லி மற்றும் விஜயவாடா நகரங்களிலும் படிப்படியாக செயல்படுத்தப்பட்டுள்ளது. மும்பை, புனே நகரங்களிலும் செயல்படுத்தப்பட்டுள்ளது.
# பணம் செலுத்துச் சீட்டு

## மின்னணு செலுத்துச் சீட்டின் பயன்கள்

- சுற்றுச்சூழல் பாதுகாக்கப்படும் - காகித அபராதச்சீட்டுகள் பயன்படுத்தும் முறையில் போக்குவரத்து காவலர்களால் கைகளால் மூன்று படிவங்கள் எடுக்கப்பட்டு வாகன ஓட்டி, கோப்புகளுக்கு மற்றும் காவல் ஆணையர் அலுவலகம் என அளிக்கப்படுகிறது. ஆனால் மின்னணு முறையில் காகிதங்கள் பயன்படுத்தப்படுவது அறவே தவிர்க்கப்பட்டுள்ளது. ரசீதுகள் கூட இணையவழியிலேயே வழங்கப்படுகிறது. எனவே காகித பயன்பாடு குறைக்கப்பட்டுள்ளது.
- கையூட்டு தவிர்க்கப்படுகிறது - போக்குவரத்து குற்றங்களுக்கான அபராதங்களை வசூலிக்கும் காவலர்களுக்கும் வாகன ஓட்டிகளுக்கும் இடையே எந்தவித பணப்பரிமாற்றங்களும் நடைபெறாமல் அனைத்து பரிவர்த்தனைகளும் இணைய வழியிலேயே அமைவதால் கையூட்டு வாங்குவதும் கொடுப்பதும் தவிர்க்கப்படுகிறது.
- குற்றங்கள் குறைவதுடன் குற்றவாளிகள் இலகுவாக பிடிபடுகின்றனர் - செலுத்துச்சீட்டு வழங்கும் கருவிகளில் ஓட்டுனர் உரிமம் சரிபார்க்கும் வசதியும் உள்ளதால் தேடப்படும் குற்றவாளிகளை உடனடியாக கண்டறிய முடிவதுடன் குற்றங்களின் எண்ணிக்கையும் குறைகிறது.
- அரசிற்கு வருவாய் அதிகரிக்கிறது - இந்த மின்னணு முறையை அறிமுகப்படுத்திய சில மாதங்களிலேயே அபராத வருவாய் கணிசமாக உயர்ந்துள்ளது.  
இந்த முறையில் எழுபதுக்கும் மேற்பட்ட் போக்குவரத்து விதிமீறல் குற்றங்களுக்கு அபராதம் விதித்தாலும் குடித்து விட்டு வாகனம் ஓட்டுவோருக்கு அபராதம் அளிக்க இயலாது. ஏனெனில் அத்தகைய குற்றச் செயல்களுக்கு மருத்துவ பரிசோதனை அறிக்கையை நீதிமன்றத்தில் சமர்ப்பித்த பின்பே அபராதம் விதிக்க இயலும்.
# தவம் (திரைப்படம்)

**தவம்** (ஆங்கிலம் : Thavam) 2007 இல் வெளிவந்த தமிழ்த் திரைப்படமாகும். இதனை இயக்கியவர் சக்தி பரமேசு, பூரி ஜெகன்நாத் கதை எழுதினார்.. மேலும் இப்படத்தை அர்ஜுன் தயாரித்திருந்தார். அவரும் இந்தப் படத்தில் ஒரு சிறிய தோற்றத்தில் நடித்தார். இந்தத் திரைப்படம் "இட்லு ஸ்ரவாணி சுப்பிரமணியம்" என்ற தெலுங்குப் படத்தின் மறு ஆக்கமாகும். இப்படத்தில் நடிகர் அருண் விஜய் மற்றும் வந்தன குப்தா ஆகிய இருவரும் முக்கிய வேடத்தில் நடித்திருந்தனர். இவர்களுடன் வடிவேலு (நடிகர்), சனகராஜ்,மற்றும் கலைராணி (நடிகை) ஆகியோரும் உடன் நடித்திருந்தனர். இசையமைப்பாளர் டி. இமான் இப்படத்திற்கு இசையமைத்திருந்தார். 2007 அக்டோபர் 5 அன்று வெளியானது. ஆனாலும் இப்படம் ஒருத் தோல்விப் படமாகவே முடிந்தது.
# தவம் (திரைப்படம்)

## கதை

சுமதி (வந்தனா குப்தா) மற்றும் சுப்பிரமணியம் (அருண் விஜய்) ஆகிய இருவரும் சென்னையில் ஒரு இடத்தில் தற்கொலை முயற்சியில் ஈடுபடும் இடத்தில் இத்திரப்படம் தொடங்குகிறது. இருவரும் அங்கே சந்திக்கிறார்கள். தங்கள் குறிக்கோள் ஒன்றுதான் என்பதை அவர்கள் உணர்கிறார்கள். தற்கொலை முடிவு செய்கின்றனர். சுமதி தற்கொலை முயற்சி செய்ய தீவிரமாக இருப்பதற்கு அவளது மோசமான உறவினர்கள் காரணம்.ஆவர் அவளுடைய பாதுகாவலர்களும் அவளுடைய இறப்பிற்குப் பிறகு அவளது பணத்தை அடைய எண்ணுகின்றனர். துபாயில் வேலை வாங்கித் தருவதாக சுப்ரமணியத்திடமிருந்து க்குச் சென்று தங்கள் வாழ்க்கையை முடிக்கும் முயற்சியில் தூக்க மாத்திரைகளை உட்கொள்கின்றனர். இருப்பினும், அவர்கள் வீட்டு உரிமையாளர் மணியால் (சனகராஜ்) மீட்கப்படுகிறார்கள். வாழ்க்கை ஒரு திருப்பத்தை தருகிறது, சுப்பிரமணியம் ஒரு நல்ல வேலையில் சேருகிறார். அதே நேரத்தில் சுமதியின் உறவினர்கள் அவளை வீட்டிற்கு அழைத்துச் செல்கிறார்கள். சுப்பிரமணியத்தின் திருமணம் அவரது தாயின் விருப்பப்படி ஒரு பெண்ணுடன் நடத்த ஏற்பாடு செய்யப்படுகிறது. சுமதியின் திருமணம் அவளது மாமாவுடன் ஏற்பாடு செய்யப்படுகிறது. ஆனால் திருமண நாளில் இருவரும் அந்தந்த திருமண மண்டபங்களை விட்டு வெளியேறுகிறார்கள். அவர்கள் எவ்வாறு மீண்டும் ஒன்றிணைகின்றனர் என்பது இத்திரைப்படத்தின் மீதிக் கதையாகும்.
# தவம் (திரைப்படம்)

## நடிகர்கள்

சுப்ரமணியமாக அருண் விஜய்  
சுமதியாக வந்தணா குப்தா  
அர்பிதா  
கீரிபுள்ளையாக வடிவேலு (நடிகர்)  
மணியாக சனகராஜ்  
கலைராணி (நடிகை)  
வெண்ணிற ஆடை மூர்த்தி  
மதன் பாப்  
அர்ஜுன் சிறப்புத் தோற்றத்தில்
# தவம் (திரைப்படம்)

## ஒலிப்பதிவு

இப்படத்திற்கு டி. இமான் இசையமைத்திருந்தார்.  
| **எண்** | **பாடல்** | **பாடியோர்** | **எழுதியோர்** |
| --- | --- | --- | --- |
| 1 | எங்க ஊரு | ஜெய். ஃபிரான்கோ | எஸ். முத்தழகன் |
| 2 | கண்ணதாசா | மகாலட்சுமி ஐயர் | தபு சங்கர் |
| 3 | கண்ணதாசா (இமான் பதிப்பு ) | சுதா ரகுநாதன், மகாலட்சுமி ஐயர் |  |
| 4 | மக்குபையா | பிரியா சுப்ரமணியம் , அனந்து |  |
| 5 | மீனுக்குட்டி | ஆதர்சு, ஹரிணி |  |
| 6 | சண்டக்கோழி | ஜோஸ்டான ராதாகிருஷ்ணன், நவீன் | } |
# தவம் (திரைப்படம்)

## விமர்சனங்கள்

*இந்தியகில்ட்ஸ்* இது "இளைஞர்களுக்கான தென்றலான காதல் கதை." என்று எழுதியது *பிஹைன்ட்உட்ஸ் "எதிர்பார்த்த பாதையில் தொடக்கத்திலிருந்தே ஒரே காட்சிகள் இருப்பதால், படத்துடன் ஈடுபடுவது கடினம். கதையில் ஆழம் இல்லை, திரைக்கதை மற்றும் கதை பலவீனமானது மற்றும் பரிதாபகரமானது." என்று எழுதியது. *ரீடிப்'' என்ற இணையம் "அறிமுக இயக்குநர் சக்தி பரமேஷ் ஒரு கெடுதலும் கொடுக்காதது போல் இயக்குகிறார். பார்வையாளர்கள் குறைவான மகிழ்ச்சியை வீட்டிற்கு எடுத்துச் செல்கிறார்கள். நடிகர்கள் மற்றும் தொழில்நுட்ப வல்லுநர்கள் பொறுப்பற்ற முறையில் நடந்து கொண்டுள்ளனர். அதனால் கதை மற்றும் உரையாடல் ஆகியவை மனதில் ஒட்டாமல் போய்விட்டது" என்று எழுதியது
# தவம் (திரைப்படம்)

## மரபுரிமை

2015 ஆம் ஆண்டின் முற்பகுதியில், படத்திலிருந்து "ஆஹா" என்ற சொல் பேஸ்புக்கில் மூலம் பல தமிழ் மக்களிடையே அடிக்கடிப் பயன்படுத்தப்பட்டது. இந்த வார்த்தையை வடிவேலு ஒரு பேருந்து நிறுத்தத்தில் அவரும் அருண் விஜயும் சம்பந்தப்பட்ட ஒரு நகைச்சுவை காட்சியில் பேசினார். இந்த வரியை அவர் சொல்லும்போதிருந்த தொனியின் காரணமாகவும், இந்த வரியை அவர் தனது தொழில் வாழ்க்கையில் அடிக்கடி வெவ்வேறு தொனிகளுடன் கூறியிருப்பதாகவும் நம்பப்படுகிறது, இது ஒரு ரசிகர்களுக்கு பிடித்த மேற்கோள் சொல்லாகிவிட்டது.
# அமுக்கக் காற்று

**அமுக்கக் காற்று** (Compressed air) என்பது செயற்கையாக உருவாக்கப்படும் காற்றின் நிலை மாற்றம் ஆகும். வளிமண்டலத்தைவிட அதிகமான அழுத்தத்தில் அமுக்கி அடைக்கப்பட்ட காற்று பலவகைகளில் பயன்படுகிறது. அமுக்கக் காற்றைக் கொண்டு ஆற்றலைப் பெறும் முறை மிக எளியது; பல வேலைகளுக்கு ஏற்றது. அமுக்கக் காற்றை இரு முறைகளில் பயன்படுத்தலாம். அது நேரடியாக விரியும்போது வேலை செய்யுமாறு அமைக்கலாம். காற்றுத் தூவி (air brush),காற்று உயர்த்தி (air lift) முதலியவை இத்தகைய சாதனங்களாகும். அமுக்கக் காற்றை. ஒரு குழலின் வழியே மெல்லிய தாரையாக (jet) வெளி யேற்றி, எந்திரங்கள், தானியங்கிகள் முதலியவற்றைத் தூய்மை செய்யப் பயன்படுத்துகிறார்கள். தொடர் வண்டிகளிலும், டிராம் வண்டிகளிலும் பயன்படும் காற்று நிறுத்தியிலும் (air brake) அமுக்கக் காற்று இவ்வாறு பயன்படுகிறது.
# அமுக்கக் காற்று

## தோற்றம்

அமுக்கக் காற்று, முதன்முதலில் 1861-இல் ஐரோப்பாவிலுள்ள மான்செனிக்குடைலை அமைக்கும்போது பயன்படுத்தப்பட்டது. இதிலுள்ள நன்மைகளை, ஜார்ஜ் வெஸ்டிங்ஹவுஸ் (George westing house) என்னும் பொறியியல் அறிஞர் அறிந்தார். ஆகையால், அவர் இம்முறையைக் கொண்டு, தொடர் வண்டி நிறுத்திகளை (brakes), முதன்முதலில் வடிவமைத்தார். இதன் பின்னர் இதே நெறிமுறையைக் கொண்ட வேறு பல கருவிகளும் வடிவமைக்கப் பட்டன.  
இரண்டாம் முறையில் அமுக்கக் காற்று தனது ஆற்றலைத் தந்து, கருவியையோ, எந்திரத்தையோ இயக்குகிறது. இது நூற்றுக்கணக்கான வகைகளில் பயன்படுகிறது. இவற்றுள் முக்கியமானது, அமுக்கக் காற்றோடி (air motor). இதில் அமுக்கக் காற்று, காற்றோடியின் சிறகுகளினிடையே விசையுடன் பாய்ந்து, அவற்றைச் சுழற்றுகிறது. இவ்வாறு சுழலும் உறுப்புடன் பல்சக்கரங்களாலோ, பட்டைகளாலோ, வேறு எந்திரங்களை இணைத்து அவற்றை இயக்கலாம். இது சுரங்க வேலையில் எந்திரங்களை இயக்கப் பெரிதும் பயன்படுகிறது. நிலக்கரியை வெட்டி எடுக்கவும், பாறைகளில் குடையும் துரப்பணங்களை இயக்கவும், நிலத்தடியில் குடைவுப் பாதைகள் அமைக்கவும் இந்தக் காற்றோடி பயன்படுகிறது.
# அமுக்கக் காற்று

## இயக்க முறை

காற்றோடியை இயக்கும் காற்றை எஃகு உருளைகளில் அடைத்து, வலிவும் நெகிழ்வுமுள்ள குழல்களின் வழியே காற்றோடிக்குள் அனுப்பி இதை இயக்கலாம். ஆகையால் காற்றோடியை மிகவும் எடை குறைந்ததாக அமைக்க முடிகிறது. இதனால் எந்திரத்தைக் கையில் பிடித்துக்கொண்டு வேலை செய்ய முடிகிறது. மேலும் இந்தக் காற்றோடியின் எப்பகுதியும் அதிகமாகச் சூடேறித் தீங்கு ஏதும் விளைவிப்பது இல்லை. தீயினால் நேரும் விபத்தும், இதில் இல்லை. இதனாலேயே இது சுரங்க வேலைக்கு இன்றியமையாத சாதனமாக விளங்குகிறது. வெடி மருந்துக் கிடங்குகளில், வேறுவகைப் பொறிகளை ஓட்டுவது தீங்குமிக்கது. ஆகையால், அமுக்கக் காற்றோடியைக் கொண்டு இயங்கும் வண்டிகளைத்தான், இங்குப் பயன்படுத்த வேண்டும். வெடிமருந்தைக் கொண்ட டார்ப்பிடோக்களை, ஓட்டிச் செல்ல இக்காற்றோடியைப் பயன்படுத்துகிறார்கள். டிராம் வண்டிகளையும் தானியங்கிகளையும் இதைக் கொண்டு ஓட்ட முயன்றிருக்கிறார்கள்.
# அமுக்கக் காற்று

## பயன்பாடுகள்

தூரப்பணங்களையும், அரைக்கும் எந்திரங்களையும், நீர் இறைக்கும் எக்கிகளையும் (pumps) இயக்க, அமுக்கக்காற்று பயன்படுகிறது. சாலைகள் அமைப்பதில் காற்றினால் இயங்கும் துரப்பணங்கள் பல மனிதர்கள் செய்யும் வேலையை மிகவும் விரைவாகச் செய்கின்றன. உலோகத் தகடுகளைத் தரையாணிகளால் இணைக்கவும், இம்முறை மிக அதிகமாகப் பயன்படுகிறது. வானளாவும் உயர்ந்த கட்டட வேலைகளுக்கு, இது மிகவும் ஏற்றது. ஏந்திகளும் (cranes), தூக்குகளும் (jacks), உலைக்களச் சம்மட்டிகளும் அழுத்தமான காற்றினால் இயங்குகின்றன. இருப்புப் பாதைகளில் பயன்படும் கைகாட்டிகளையும், வேறு எச்சரிக்கை அமைப்புகளையும் இயக்குவதற்கு, அழுத்தக் காற்று பயன்படுகிறது. அழுத்தக் காற்று எந்திரங்கள் எடை குறைந்தவை; எளிய அமைப்பைக் கொண்டவை; தீங்கு தரும் வளிமங்களை வெளியிடாமலும், தீயையோ, தீப்பொறியையோ தோற்றுவிக்காமலும் இருப்பதால் இவை பரவலாகப் பயன்படுகின்றன.
# சுங்கச்சீட்டு

**சுங்கச்சீட்டு** (அ) வேகச்சீட்டு (ஆங்:Fastag) என்பது வாகனங்களுக்காக இந்தியாவில் அறிமுகப்படுத்தப்படும் ஒரு மின்னணு கட்டண வசூல் முறையாகும், இது இந்திய தேசிய நெடுஞ்சாலை ஆணையத்தால் (NHAI) இயக்கப்படுகிறது. இது இந்திய தேசிய சாலைகளிலுள்ள சுங்கச்சாவடிகளின் கட்டணங்களை, வாகனஒட்டுனரிடமிருந்து முன்கட்டண அல்லது சேமிப்புக் கணக்கிலிருந்து நேரடியாக கட்டணங்களை செலுத்துவதற்கு ரேடியோ அதிர்வெண் அடையாள (RFID) தொழில்நுட்பத்தைப் பயன்படுத்துகிறது. இந்த சீட்டு வாகனத்தின் முன்புறமுள்ள வளித்திரையின் மீது ஒட்டப்படுகின்றது, வாகனங்களை பரிவர்த்தனைகளுக்காக சுங்கச்சாவடிகளில் நிறுத்தாமல் ஓட்ட உதவுகிறது. இந்த வேகச்சீட்டுகளை அதிகாரப்பூர்வ வழங்குநர்களிடமிருந்தோ அல்லது வங்கிகளிடமிருந்தோ மற்றும் ஆயில் நிறுவனங்களின் விற்பனைமையங்களிலிருந்தும் வாங்கலாம். மேலும் இது ஒரு முன்பண கணக்கில் இணைக்கப்பட்டிருந்தால், மீண்டும் பணம் நிரப்புவது தேவைக்கேற்ப இருக்கலாம். NHAI இன் படி, வேகச்சீட்டு காலவரையின்றி செல்லுபடியாகும். FASTag இன் பயன்பாட்டை ஊக்குவிக்க 7.5% கேஷ்பேக் சலுகைகளும் வழங்கப்பட்டன. சில சுங்கச்சாவடிகளில் அர்ப்பணிக்கப்பட்ட பாதைகள் FASTag க்காக கட்டப்பட்டுள்ளன.  
ஜனவரி 2019 இல், அரசு நடத்தும் எண்ணெய் சந்தைப்படுத்தல் நிறுவனங்களான ஐ.ஓ.சி, பிபிசிஎல் மற்றும் ஹெச்பிசிஎல் ஆகியவை தனது விற்பனை மையங்களிலிருந்து இந்த வேகச்சீட்டினை கொள்முதல் செய்ய புரிந்துணர்வு ஒப்பந்தங்களில் கையெழுத்திட்டன.  
செப்டம்பர் 2019 நிலவரப்படி, 500 க்கும் மேற்பட்ட தேசிய மற்றும் மாநில நெடுஞ்சாலைகளில் வேகச்சீட்டு பாதைகள் உள்ளன, மேலும் 54.6 இலட்சத்துக்கும் அதிகமான வாகனங்கள் வேகச்சீட்டுகள் மூலம் இயக்கப்பட்டன.
# சுங்கச்சீட்டு

## காலவரிசை

நெடுஞ்சாலையில் மின்னணு கட்டண வழிகள். ]]  
- இந்த கட்டமைப்பு ஒரு முன்னோடி திட்டமாக **2014**இல் அகமதாபாத் மற்றும் மும்பைக்கு இடையிலான தங்க நாற்கர சாலையின் மீது அமைக்கப்பட்டது.
- **4 நவம்பர் 2014** அன்று தில்லி - மும்பை நாற்கரசாலையில் செயல்படுத்தப்பட்டது.
- **ஜூலை 2015 இல்**, சென்னை - பெங்களூரு இடையேயுள்ள தங்க நாற்கர சாலையின் சுங்கசாவடிகள் ஃபாஸ்டாக் கட்டணங்களை ஏற்கத் தொடங்கின.
- **ஏப்ரல் 2016களில்**, இந்தியா முழுவதும் தேசிய நெடுஞ்சாலைகளில் 247 சுங்கச்சாவடிகளில் வேகச்சீட்டு கட்டமைப்பு உருவாக்கப்பட்டது, அந்த நேரத்தில் நாட்டின் அனைத்து சுங்கச்சாவடிகளில் 70% உள்ளடக்கப்பட்டது.
- **23 நவம்பர் 2016** க்குள், நாடு முழுவதும் உள்ள தேசிய நெடுஞ்சாலைகளில் 366 இல் 347 சுங்கச்சாவடி கட்டணங்கள் ஃபாஸ்டாக் கட்டணங்களை ஏற்றுக்கொள்கின்றன.
- **1 அக்டோபர் 2017** அன்று, NHAI அதன் எல்லைக்குட்பட்ட அனைத்து 370 டோல் பிளாசாக்களிலும் ஒரு ஃபாஸ்டாக் பாதையை அறிமுகப்படுத்தியது.
- **8 நவம்பர் 2017** அன்று, டிசம்பர் 2017 க்குப் பிறகு இந்தியாவில் விற்கப்படும் அனைத்து புதிய வாகனங்களுக்கும் வேகச்சீட்டு ஒட்டுவது கட்டாயமாக்கப்பட்டது.
- அக்டோபர் **19, 2019** அன்று, அனைத்து தேசிய நெடுஞ்சாலைகளிலும் FASTag பாதை கட்டாயமாக இருக்கும் என்றும், FASTag அல்லாத பயனர்களுக்கு இரு மடங்கு கட்டணம் வசூலிக்கப்படும் என்றும் அறிவிக்கப்பட்டது.
- **2019 நவம்பர்** மாதத்தில், ஹைதராபாத் விமானநிலையம் வேகச்சீட்டு மூலம் வாகன நிறுத்து கட்டணங்களை பெற்றுக்கொள்ளூம் வசதிகளை அமல்படுத்தியது.
- **15 திசம்பர் 2019** அன்று, இந்தியா முழுவதும் வேகச்சீட்டு(சுங்கச்சீட்டு) கட்டாயமாக்கப்பட்டது.
- **தேசிய நெடுஞ்சாலை சுங்கவரி விதிகள், 2008 இன் படி**, மாற்று வழிகள் அல்லது சேவை சாலைகள் இல்லாத நிலையில்,தேசிய நெடுஞ்சாலை, நிரந்தர பாலம், புறவழிச்சாலை அல்லது சுரங்கப்பாதையில் இரு சக்கர வாகனங்கள், மூன்று சக்கர வாகனங்கள், டிராக்டர்கள் மற்றும் விலங்குகள் இழுக்கும் வாகனங்களைப் பயன்படுத்துவதற்கு கட்டணம் வசூலிக்கப்படாது 26 ஜீன் 2025 அன்று, நெடுஞ்சாலைத் துறை அமைச்சர் இருசக்கர வாகனங்களுக்கு எவ்வித சுங்ககட்டணமும் விதிக்கப்படமாட்டாது என்று தெளிவுபடுத்தினார்.
- **2017-18லிருந்து 2020-21 வரை**க்குமான வசூலில் தென்னிந்தியா(தமிழ்நாடு, ஆந்திரா, கருநாடகம், தெலுங்கானா, கேரளா) 28.75% பங்களிப்பு செய்துள்ளது.
- **2022 ஆம் ஆண்டில் மாதாந்திர பாஸ் கட்டணம்:** சுங்கச்சாவடியிலிருந்து 20கி.மீ தூரத்திற்குள் வசிக்கும் உள்ளூர் தனிநபர் பயன்பாட்டு வாகனங்களுக்கு வழங்கப்படும் மாதாந்திர பாஸ் கட்டணம் ரூ. 315.00/ ஆக உள்ளது. 2025-26 நிதியாண்டிற்கு, சுங்கச்சாவடியிலிருந்து 20 கி.மீ தூரத்திற்குள் வசிக்கும் வணிக நோக்கமற்ற வாகனங்களுக்கு மாதாந்திர பாஸ் கட்டணம் ரூ. 350.00/- ஆக இருக்கும்.
- **2025 ஆகத்து 15ஆம் தேதியன்று, வருடாந்திர பாஸ் கட்டணம்:** மத்தியரசு தனிநபர் பயன்பாட்டு வாகனங்களுக்கு வருடாந்திர நுழைவுச்சீட்டு கட்டணமுறையை ரூ3000-க்கு அறிமுகப்படுத்துகின்றது. இதன் மூலம் 200 சுங்கச்சாவடிகளுக்கு பயணம் செய்யலாம் அல்லது இந்த நுழைவுச்சீட்டு ஒரு வருடத்திற்கு பின்பு காலாவதி ஆகும். இதன் மூலம் 70%க்கும் அதிகமான தொகையை தனிநபர்கள் சேமிக்கலாம் என்று எதிர்பார்க்கப்படுகின்றது.
# சுங்கச்சீட்டு

## புள்ளிவிவரம்

- சுங்கச்சீட்டு அறிமுகத்திற்கு முன்பு ஒரு மணி நேரத்திற்க்கு சராசரியாக 112 வாகனங்களே சுங்கச்சாவடியைக் கடக்கும். சுங்கச்சீட்டு அறிமுகத்திற்கு பின்பு ஒரு மணி நேரத்திற்கு சராசரியாக 260 வாகனங்கள் சுங்கச்சாவடியை கடக்கின்றது, ஒரு வாகனம் சுங்கச்சாவடியை கடந்து செல்ல 47விநாடிகளை சராசரியாக எடுத்துக்கொள்கிறது.  
| காலம் | சுங்கசாவடி கட்டண வசூல் மொத்தம் (கோடி) | சுங்கச்சீட்டு முறை வசூல் (கோடி) |  |
| --- | --- | --- | --- |
| 2016-17 | 17942.14 | 871 |  |
| 2017-18 | 21948.13 | 3532 |  |
| 2018-19 | 24396.20 | 5956 |  |
| 2019-20 | 26850.71 | 10957 |  |
| 2020-21 | 27744.15 | 25291 |  |
| 2021-22 | 34535 | 33274 | } |
# கே. எஸ். என். வேணுகோபால்

**கே.எஸ்.என் .வேணுகோபால்**(*K. S. N. Venugopalu*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், பழனி தொகுதியில் இருந்து, அதிமுக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்
# கே. எஸ். என். வேணுகோபால்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2011 | பழனி | அதிமுக |  |  |
# சொல்லாமலே

**சொல்லாமலே** *(Sollamale)* சசியின் இயக்கத்தில் 1998 ஆம் ஆண்டு வெளிவந்த காதல் தமிழ்த் திரைப்படம் ஆகும். இயக்குநர் சசிக்கு இது முதல் திரைப்படமாகும் நடிகர் லிவிங்சுடனும் நடிகை கௌசல்யாவும் இத்திரைப்படத்தில் முன்னணி கதாபாத்திரங்களில் நடித்துள்ளனர். கரண், விவேக், ஆனந்த், பிரகாசு ராஜ் ஆகியோர் துணை கதாப்பாத்திரங்களில் நடித்துள்ளனர். 1998 ஆம் ஆண்டில் தொடங்கப்பட்ட இந்தத் திரைப்படம் நேர்மறையான விமர்சனங்களைப் பெற்று ஒரு வெற்றிப்படமாக அமைந்தது .
பின்னர் இத்திரைப்படம் தெலுங்கில் சீனு (1998), நடிகர் வெங்கடேசு மற்றும் நடிகை ட்விங்கிள் கன்னா ஆகியோரின் நடிப்பிலும், இந்தியில் பியார் திவானா ஒட்டா ஐ (2002) என்ற பெயரில் நடிகர் கோவிந்தா மற்றும் நடிகை ராணி முகர்ஜி ஆகியோர் முக்கிய கதாபாத்திரங்களில் நடிக்க திரைப்படம் மறு ஆக்கம் செய்யப்பட்டது.
# சொல்லாமலே

## கதை

நடராஜ் (லிவிங்சுடன்) ஒரு நேர்மையான அழகில்லாத ஒரு கிராமத்துக் கலைஞர் பாத்திரம் ஆவார். இவர் வேலை தேடுவதற்காக நகரத்திற்கு வருகிறார். அவர் ஒரு சிறிய நடிப்பு கலைஞராகிறார். இந்தியாவையும் அதன் கலாச்சாரத்தையும் நேசிக்கும் சுவேதா (கௌசல்யா) ஓர் அமெரிக்க குடிமகள் பாத்திரப் படைப்பு. இவர் பரதநாட்டியம் கற்க தனது உறவினர்களுடன் தங்கியிருக்கிறார். மென்மையான இயல்புடைய அன்பான இப்பெண், துன்பத்தில் உள்ளவர்களுக்கு உதவ விரும்புகிறார். யாராவது பொய் சொன்னால் அல்லது ஏமாற்றினால் மட்டும் அவரால் தாங்க முடியாது. ஆரம்பத்தில் இந்த இருவரும் சந்திக்க நேரிடும்போது நடராஜ் ஓர் ஊமை என்று அவள் தவறாக நினைத்து அவனிடம் பரிதாபப்படுகிறாள். நடராசுடன் சுவேதா அவ்வப்போது நட்புறவு கொள்வது, உதவி செய்வது என படிப்படியாக அவர்கள் காதல் மெல்ல மலர்கிறது. இந்த நேரத்தில் குற்ற உணர்ச்சியடைய நடராஜ் அவளை இழக்க நேரிடும் என்று அஞ்சியதால் தான் ஊமையில்லை என்ற உண்மையை வெளிப்படுத்த மிகவும் தயங்கி சொல்லாமல் இருந்து விடுகிறார். உண்மையை வெளிப்படுத்த அவர் எவ்வளவு முயன்றாலும் முடியாமல் இறுதியாக சுவேதா இவரை ஒரு மோசடி பேர்வழியாக்க் கருதி விடுகிறார். இருப்பினும் இறுதியில், நடராஜ் ஊமையாக நடிப்பதற்கான உண்மையான நோக்கங்களை உணர்ந்து கதாநாயகி அவனை மன்னிக்கிறாள். இருப்பினும் படத்தின் இறுதிக் காட்சியில் சுவேதா நடராஜிடம் தன்னிடம் பேசும்படி கேட்கும்போது நடராஜ் அவ்வளவு நாளாக தான் நடித்ததை உண்மையாக்க மருத்துவரிடம் சென்று நாக்கை வெட்டிக் கொண்டதால் பேசமுடியாமல் அவர் அமைதியாக இருக்கிறார். படம் முடிகிறது
# சொல்லாமலே

## நடிகர்கள்

- லிவிங்ஸ்டன் (நடிகர்) நடராஜாக
- கௌசல்யா (நடிகை) சுவேதாவாக
- கரண் (நடிகர்) விக்ரமாக
- விவேக் (நகைச்சுவை நடிகர்) வில்சனாக
- ஆனந்த் ரியாசாக
- சக்தி குமார் வையாபுரியாக
- பிரகாஷ் ராஜ் முனைவர் சூர்ய பிரகாசாக
- தாமு ஓவியர் சண்முகமாக
- வையாபுரி (நடிகர்) ஓவியராக
- பாத்திமா பாபு விக்ரமின் தாயாக
- மோகன் ராமன் விக்ரமின் தந்தையாக
- லாவன்யா சுவேத்தாவின் தோழியாக
- கிரேன் மனோகர் முடி அலங்காரராக
- ராஜூ சுந்தரம் ஒரு சிறப்பு தோற்றம்மாக
- கல்யான் ஒரு சிறப்பு தோற்றம்மாக
- அல்போன்சா ஒரு சிறப்பு தோற்றம்மாக
# சொல்லாமலே

## ஒலிப்பதிவு

இசையமைப்பாளர் பாபி இத்திரைப்படத்திற்கு இசையமைத்தார்.  
| **எண்.** | **பாடல்** | ** பாடகர்கள் ** |  |
| --- | --- | --- | --- |
| 1 | "கோலம்பசு காதலா" | மனோ |  |
| 2 | "சொல்லாதே" | ஹரிஹரன் (பாடகர்), சித்ரா |  |
| 3 | "சிந்தாமணியே வா" | எஸ். பி. பாலசுப்பிரமணியம் |  |
| 4 | "சொல்லு சொல்லு" | பாபி , சித்ரா |  |
| 5 | "ராதிரிடா ரௌண்டடிடா" | சபேசு |  |
| 6 | "சொல்லாதே" | ஹரிஹரன் | } |
# சொல்லாமலே

## வெளியீடு

பல ஆண்டுகளாக துணை வேடங்களில் மட்டுமே நடித்துவந்த லிவிங்சுடன்னுக்கு பாராட்டைப் பெற்றுத் தந்தது. இந்த திரைப்படம் இயக்குநர் சசிக்கு வெற்றிப்படமாக அமைந்து தமிழ் மொழித் திரைப்படங்களில் சசியின் வாழ்க்கையைத் தொடங்கி வைத்தது. பின்னர் அவர் ரோஜாக்கூட்டம் (2002) மற்றும் டிஷ்யூம் (2006) உள்ளிட்ட வெற்றிகரமான காதல் கதைகளை பின்னாளில் இயக்கினார். இசையமைப்பாளர் பாபி இசைக்காக சிறந்த இசை இயக்குனருக்கான தமிழ்நாடு மாநில திரைப்பட விருதை இப்படத்திற்காக வென்றார் .  
பின்னர் இது தெலுங்கு மொழியில் வெங்கடேஷ் மற்றும் ட்விங்கிள் கன்னா நடித்த சீனு(1998) என்ற திரைப்படமாக வெளிவந்தது. இந்தி மொழியில் கோவிந்தா மற்றும் ராணி முகர்ஜி ஆகியோருடன் முக்கிய கதாபாத்திரஙகலாக கொண்ட பியார் திவானா ஹோடா ஹை (2002) என்ற திரைப்படமாய் மறு ஆக்கம். செய்யப்பட்டது.
# நிகல்லா லாசன்

**நிகல்லா லூசி லாசன்** (பிறப்பு 6 ஜனவரி 1960) என்பவர் ஆங்கில உணவு எழுத்தாளரும், சமையல் நிகழ்ச்சி தொகுப்பாளரும் ஆவார். இவர் முன்னாள் ஐக்கிய இராச்சிய அரசு கருவூல பொறுப்பாளரான நிகல் லாசன் மற்றும் வனேசா லாசன் ஆகியோரின் மகள் ஆவார். ஜே. லியோன்ஸ் அண்ட் கோ உணவகம் இவரது குடும்பத்திற்கு சொந்தமானது.
# நிகல்லா லாசன்

## ஆரம்பகால வாழ்க்கை

நிகல்லா லோசன் இலண்டனில் வாண்ட்ஸ்வொர்த்தில் பிறந்தார். இவரது தந்தை நிகல் லாசனின் மகள்களில் ஒருவராவார். இவரது தாய் வனேசா சல்மொன் ஆவார். இவரது பெற்றோர் இருவரும் யூத குடும்பங்களிலிருந்து வந்தவர்கள்.1980 ஆம் ஆண்டில் நிகல்லாவுக்கு 20வது வயதாக இருக்கும் போது இவரது பெற்றோர் விவாகரத்து செய்தனர். பின்னர் அவர்கள் மறுமணம் செய்து கொண்டனர். லாசனின் தாயார் 48வது அகவையில் கல்லீரல் புற்று நோயால் பாதிக்கப்பட்டு இறந்தார்.  டொமினிக், ஹோராட்டியா மற்றும் தாமசினா ஆகியோர் இவரது முழு உடன் பிறப்புக்களும், டாம் மற்றும் எமிலி இவரது தந்தையின் இரண்டாவது மனைவியின் பிள்ளைகள் ஆவார்கள் .
# நிகல்லா லாசன்

## கல்வி

நிகல்லா குழந்தை பருவத்தில் சில காலத்தை ஹையர் கின்னெர்டன் கிராமத்தில் கழித்தார். அவர் 9 முதல் 18 வயதிற்குள் ஒன்பது முறை பள்ளிகளை நகர்த்த வேண்டியிருந்தது. இப்ஸ்டாக் பள்ளி, குயின்ஸ் பள்ளி, மற்றும் கோடோல்பின் அன்ட லேடிமர் பள்ளிகளில் படித்தார். ஆக்ஸ்போர்ட் பல்கலைக்கழகத்தில் நவீன மற்றும் இடைக்கால மொழிகளில் பட்டம் பெற்றார். லேடி மார்கட் ஹாலில் உறுப்பினராக இருந்தார். குறிப்பிட்ட காலம் இத்தாலி<nowiki/>யின் புளோரன்ஸ் நகரில் வாழ்ந்தார்.
# நிகல்லா லாசன்

## பணி

லாசன் பட்டம் பெற்ற பிறகு புத்தக மற்றும் உணவக விமர்சகராக பணி புரிந்தார். பின்னர் பல செய்தித்தாள்கள் மற்றும் பத்திரிகைகளுக்கு எழுதினார். 1998 ஆம் ஆண்டு அவரது முதல் சமையல் புத்தகமான *ஹவ் டூ ஈட்* என்ற புத்தகம் வெளியிடப்பட்டது. 2000 ஆம் ஆண்டு *ஹவ் டு பி டொமஸ்டிக் கொடஸ்* என்ற அவரது இரண்டாவது புத்தகத்தை வெளியிட்டார். இந்த புத்தகம் ஆண்டின் எழுத்தாளருக்கான பிரித்தானிய புத்தக விருதை வென்றது. *நிகல்லா பைட்ஸ்* என்ற புத்தகம் ஒன்றையும் எழுதினார். இது சிறந்த விற்பனையை புத்தகமாக திகழ்ந்தது. இந்த புத்தகத்திற்காக கில்ட் ஆஃப் உணவு எழுத்தாளர்கள் விருதை வென்றார். 2005 ஆம் ஆண்டு ஐடிவி பகல்நேர அரட்டை நிகழ்ச்சியை தொகுப்பாளராக பணிபுரிந்தார். இந்த நிகழ்ச்சி எதிர்மறையான விமர்சனங்களைப் பெற்றதால் நிறுத்தப்பட்டது. 2006 ஆம் ஆண்டில் அமெரிக்க புட் நெட்வொர்கில் நிகழ்ச்சியொன்றை தொகுத்தார். அதன்பின்னர் இங்கிலாந்தில் இவர் தொகுத்து வழங்கிய நிகல்லா கிறிஸ்மஸ் கிச்சன் என்ற நிகழ்ச்சி 2007 ஆம் ஆண்டில் நிகல்லா எக்ஸ்பிரஸ் என்ற நிகழ்ச்சியை பிபிசி டூ வில் நடத்த வழிவகுத்தது. இவர் இதுவரை 3 மில்லியனுக்கும் அதிகமான சமையல் குறிப்பு புத்தகங்களை வெளியிட்டுள்ளார்.
# நிகல்லா லாசன்

## விருதுகள்

2000 - பிரித்தானிய புத்தக விருது  
2001 - உலக உணவு ஊடக விருது  
2002 - டபிள்யூ.எச். ஸ்மித் புத்தக விருதுகள்  
2007 - உலக உணவு ஊடக விருது
# தமிழின் அகரமுதலிகள் வரலாறு

ஒரு மொழியிலுள்ள சொற்கள் அனைத்தையும் அகர முதலிய எழுத்து வரிசையில் அமையும்படி ஒரு சேரத் தொகுத்து, அவற்றின் பொருள்களை, அம்மொழியாலேனும், பிறமொழியாலேனும் விளக்கும் நூல் அகராதி எனப்படும். அகராதி என்னும் சொல்லின் 'ஆதி' என்னும் சொல் வடமொழி என்பதால், மொழிஞாயிறு பாவாணர் அகரமுதலி என்று அழைத்தார். சொல்லின் பெருளைத் தவிர, அதன் தோற்றம், ஆட்சி, அது வந்துள்ள நூல், இடம் முதலியவற்றையும் பெரிய அகராதிகளில் காணலாம். இவ்வாறு பொதுப்பட அமைந்துள்ள சொல்லகராதியேயன்றி, ஏதேனும் ஒரு பொருட்கு அல்லது, ஒரு தொழிற்குரிய சொற்கள், சொற்களின் தோற்றம், ஒரு நாட்டின் பல பகுதிகளிலும் வழங்கும் மொழிபேதங்கள் (Dialects) இவற்றைப் பற்றித் தனித்தனி அகராதிகள் தோன்றுதலும் உண்டு. இவ்வாறு தோன்றும் **அகரமுதலிகள் தமிழில் அமைந்த வரலாற்றினைக்** காண்போம்.  
தமிழர், அகரமுதலியை யொத்துப் பயன்படும் நூல்களை உரிச்சொற் பனுவல் என முற்காலத்தில் வழங்கினர். இப்பெயர், இச்சொல் இவ்வொரு பொருட்கு உரித்து; இச்சொல் பல பொருட்கு, உரித்து என்று உணர்த்துதலால் தோன்றியது. தொல்காப்பியரும் சில சொற்களுக்குப் பொருள் விளக்கஞ் செய்துள்ள பகுதியை உரியியல் என்று பெயரிட்டனர். ஆனால், இப்பெயர் காலப் போக்கில் மறைந்துவிட்டது. வடமொழிப் பெயராகிய நிகண்டு என்பதே தமிழிலும் நிலைத்துவிட்டது.
# தமிழின் அகரமுதலிகள் வரலாறு

## நிகண்டும், உரியியலும்

- இந்நிகண்டுகள் கடின பதங்களுக்கு மாத்திரம் பொருள் கூறின. வெளிப்படு சொல்லே கிளத்தல் வேண்டா என்பது தொல்காப்பியம். அன்றியும் ஆன்றோராட்சியில் வந்த செஞ்சொற்களை நிரலேகொடுத்து, அவற்றை விளக்குதலும் நிகண்டுகளின் நோக்கமாய் அமைந்தது. வழக்கெனப்படுவது உயர்ந்தோர் மேற்றே என்று தொல்காப்பியம் கூறுவது இதனை வலியுறுத்தும். சொற்களை ஆராய்ந்து தேர்ந்தெடுத்து, அவை வழங்கு முறை இவ்வாறு என்பதைத் துணிதலும் இந்நிகண்டுகளின் பிறிதொரு நோக்கம்.
- நிகண்டுகளின் வழிவழியே வந்ததுதான் அகரமுதலி. இப்பெயர் முதன்முதலிற் காணப்படுவது, கி. பி. 1594-ல் இயற்றி முடித்த அகராதி நிகண்டு என்ற நூலின் பெயரிலேயாகும். இதன் ஆசிரியர் சிதம்பர ரேவண சித்தர் என்னும் **வீரசைவப் புலவர்**. இவர் இட்ட பெயரே, இப்பொழுது 'டிக்ஷனரி' (Dictionary) என்று ஆங்கிலத்திற் கூறும் நூலுக்குரிய தமிழ்ப் பெயராய் அமைந்துவிட்டது.